Super fin lejlighed i den nordlige del af Waikiki og i gåafstand til strand og diverse butikker. Vi gik også til Honolulu, Ala Moana Centret og til Diamon Head Crater, men det gav mange skridt på kontoen ;)
Vi endte med at foretrække Fort Derussy stranden frem for de mere tætpakkede strande mere centralt i Waikiki. Og vi så endda indtil flere skildpadder mens vi snorklede ved Fort Derussy :)
Selv-Check-in var utrolig nemt via den tilsendte trinvise beskrivelse, og vi var så heldige at kunne checke in et par timer tidligere. Lejligheden fremstod som i opslaget og sengene var behagelige at sove i. Ja, der var larm fra gaden, som de fleste steder i Waikiki, men med et par ørepropper var det ingen problemer for nattesøvnen - alt andet ved lejligheden og placeringen opvejede klart denne gene!
Vi fik god service fra Bill, som hjalp med en ekstra nøgle, og desuden var der lidt kølige forfriskelser ved ankomst. Der var masser af håndklæder (alm + strand) til rådighed, samt lidt brætspil og strandgrej.
Lej kun bil hvis I skal ud af Waikiki og rundt på øen, for det er dyrt (!) og besværligt at parkere. Billigste parkering fandt vi under King Kalakaua Plaza i Kalaimoku Street, kun få minutters gang fra lejligheden.